Diari Oficial de la Generalitat Valenciana


Sumari del DOGV 1976, del 03-03-1993 (1993/827327)

RESOLUCIÓ de 8 de febrer de 1993, de la Direcció General d'Urbanisme i Ordenació. Territorial, per la qual fa pública l'aprovació definitiva, per la Comissió Territorial d'Urbanisme, de la modificació puntual número 3 de les normes subsidiàries del municipi de Benejúzar.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1976

Data del DOGV
:   03-03-1993

Secció del DOGV
:   ALTRES DISPOSICIONS

Número del document
:   1993/827327


Data del document
:   08-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 8 de febrer de 1993, de la Direcció General d'Urbanisme i Ordenació Territorial, per la qual fa pública l'aprovació definitiva, per la Comissió Territorial d'Urbanisme, de la modificació puntual número 3 de les normes subsidiàries del municipi de Benejúzar.  
La Comissió Territorial d'Urbanisme, en la sessió del 16 d'octubre de 1992, va acordar aprovar definitivament la Modificació puntual número 3 de les normes subsidiàries del municipi de Benejuzar.  
La Comissió Territorial d'Urbanisme, en la sessió del 16 d'octubre de 1992, a la vista de l?expedient i d'acord amb els següents:  
Antecedents de fet  
1. L'ajuntament, en la sessió plenària del 18 d'agost de 1992, va acordar-ne l'aprovació provisional, després de complir els tràmits d'aprovació inicial i d'exposició pública mitjançant els anuncis apareguts en el Butlletí Oficial de la Província i en un dels diaris de més difusió provincial.  
2. La documentació està formada per memòria justificativa, plànols d'informació i d'ordenació.  
3. Es tracta d'una modificació sobre la qual ja es va pronunciar la Comissió Territorial d'Urbanisme en la sessió d'abril de 1991 i va advertir l?obligació de complir el que estableix l'article 49 de la Llei del Sòl. Es va novament.  
4. La finalitat d'aquest expedient és la rectificació d'alineacions que afecten el carrer de Góngora, que desapareix, el mateix que el carrer de Blasco Ibáñez. Es manté el coll de botella del carrer vint-i-sis.  
5. La modificació comporta un increment de sòl edificable que s'avalua en 544,75 m2 i a fi de justificar el compliment de l'article 49 de la Llei del Sòl, es cedeixen amb finalitat pública 300 m2 per a un àrea de jocs de xiquets. Aquests metres incideixen fonamentalment sobre el que fins ara era el carrer de Blasco Ibáñez.  
Consideracions tècnico- jurídiques  
I. La tramitació es considera correcta d'acord amb el que estableixen l'article 114, per remissió del 128. 1, del text refós de 1992 i els articles 125 i del 127 al 130 del Reglament de Planejament, per remissió del 151.2 del mateix text legal.  
II. La documentació es considera completa, d'acord amb l'article 80.2 del text refós de 1992 i amb el 97 del Reglament de Planejament.  
III. La modificació es considera tècnicament admissible. No obstant això, en l'estudi de la documentació tramesa s'observa que en els plànols apareixen disparitats entre alineacions i falta de refosa respecte de modificacions ja aprovades definitivament.  
IV. La Comissió Territorial d'Urbanisme és competent per a l'adopció d'aquest acorda en virtut del que disposa l'article 118, per remissió del 128, ambdós del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i els articles 5 i 15. 10 del Reglament dels òrgans Urbanístics de la Generalitat, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes esmentats i la resta de disposicions de general aplicació, va acordar: aprovar definitivament la modificació puntual número 3 de les normes subsidiàries del municipi de Benejúzar i instar l'ajuntament perquè presente el text refós de totes les modificacions aprovades definitivament.  
Cosa que es fa pública d'acord amb el que estableixen els articles 124 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i 134 del Reglament de Planejament. Es comunica que contra els anteriors acords, que no exhaureixen la via administrativa, es pot interposar recurs d'alçada davant del Conseller d'Obres Públiques, Urbanisme i Transports, en el termini de quinze dies, d'acord amb el que disposen els articles del 122 al 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
València, 8 de febrer de 1993.- El Director General d'Urbanisme i Ordenació Territorial: Gerardo- Roger Fernández Fernández.